სომეხ ბავშვთა ფონდი

სომეხ ბავშვთა ფონდი
სომეხ ბავშვთა საქველმოქმედო ფონდი (სომხურად: "Հայաստանի մանուկներ" բարեգործական հիմնադրամ (ՔՈԱՖ)) — არაკომერციული, არასამთავრობო ორგანიზაცია, რომლის მიზანია სოფელში მცხოვრები სომხების დახმარება ბავშვზე ორიენტირებული საზოგადოების განვითარების პროგრამების საშუალებით. ძირითადად ბავშვებთან და ახალგაზრდებთან თანამშრომლობით, სომეხ ბაშვთა საქველმოქმედო ფონდი ახორციელებს განათლების, ჯანმრთელობის, სოციალური და ეკონომიკური განვითარების პროგრამებს სოფლად სიღარიბის დაძლევის მიზნით. ორგანიზაციამ ასევე განახორციელა 100 – ზე მეტი ინფრასტრუქტურული პროექტი სოფლებში, მათ შორის სკოლების, ჯანდაცვის კლინიკების, საბავშვო ბაღების, საზოგადოებრივი ცენტრების, სკოლის კაფეტერიების, კრეატიული ლაბორატორიების, გზებისა და სარწყავი სისტემების გაყვანის სახით.
2004 წელს დაარსდა არმავირის რაიონის სოფელ კარაკერტში, მოგვიანებით კი გაფართოვდა არმავირის, არაგაცოტნის, ლორის, გეგარკუნიკის, შირაკისა და თავუშის რეგიონის 51 სოფელში, რა დროსაც სომეხ ბავშვთა ფონდი 75000-ზე მეტ ბენეფიციარს ემსახურებოდა.
ისტორია
გასული საუკუნის 90-იან წლებში საბჭოთა კავშირის დაშლის შემდეგ, სომხეთის მშპ 42% -ით შემცირდა და ნელ-ნელა დაიწყო უკუგება. სომხეთი დღესაც აგრძელებს სოფლის სიღარიბის გამოწვევას, რადგან სოფლის მოსახლეობის 47.5% სიღარიბის ზღვარს მიღმა ცხოვრობს.
დოქტორმა გარო ჰ. არმენმა სომეხ ბავშვთა ქველმოქმედების ფონდი 2004 წელს დააარსა, რათა შეექმნა შესაძლებლობები და ხანგრძლივი ცვლილებები სოფლის თემებში. ექიმმა არმენმა სომხეთის მხარდაჭერა 2000 წელს დაიწყო სხვადასხვა პროექტების საშუალებით, როგორიცაა სკოლებისა და ბავშვთა სახლების ფინანსური დახმარება, ასევე არცახში განაღმვითი სამუშაოების პროექტის წამოწყება. 2003 წელს დოქტორი არმენი გაემგზავრა სომხეთში, რათა საფუძველი ჩაეყარა საქველმოქმედო ორგანიზაციისთვის, რომელიც შემდგომში სომეხ ბავშვთა ფონდი გახდა.
სხვა ქვეყნებში მცხოვრებ სომეხთა ჯგუფთან ერთად სომხეთში მოგზაურობისას, დოქტორმა არმენმა არმავირის რაიონის ერთ-ერთი ყველაზე ღარიბი სოფელი, კარაკერტი მოინახულა. როდესაც მისი სახლის წინ მჯდარ მოხუც კაცს ერთი ჭიქა წყალი სთხოვა, ექიმმა არმენმა შეიტყო, რომ სოფლის მოსახლეობა წყალს მხოლოდ უახლესი ქალაქში ყიდვით შოულობდა. ხანგრძლივმა საუბარმა კარაკერტი ახალი საქველმოქმედო ფონდის ჩამოყალიბების ადგილად აქცია. თავდაპირველად სომეხ ბავშვთა ფონდმა წყლის, გათბობისა და კანალიზაციის პრობლემების მოგვარება დაიწყო საზოგადოებისთვის საჭირო ინფრასტრუქტურის გაუმჯობესების გზით. 2004 წელს, ორგანიზაციის პირველი შემოწირულობებით, ორგანიზაციამ დაიწყო კარაკერტის სკოლის განახლება. 2005 წელს სომეხ ბავშვთა საქველმოქმედო ფონდმა დაასრულა კარაკერტის საბავშვო ბაღის, სამედიცინო პუნქტისა და საზოგადოებრივი ცენტრის რემონტი.
სომეხ ბავშვთა საქველმოქმედო ფონდი ამჟამად მუშაობს სომხეთის ექვს რეგიონში და 2004 წლის შემდეგ 50 მილიონი დოლარის ინვესტიცია განახორციელა განვითარების პროექტებში.
პროგრამები
სომეხ ბავშვთა ფონდი იყენებს საზოგადოებაზე დაფუძნებულ, ჰოლისტიკური მიდგომას მის მუშაობაში. ინფრასტრუქტურის განახლებასთან ერთად, ორგანიზაცია ახორციელებს განათლების, ჯანმრთელობის, სოციალური და ეკონომიკური განვითარების პროგრამებს სოფლის თემების გაძლიერების მიზნით.
ქველმოქმედების რეიტინგი
სომხეთის საქველმოქმედო ფონდი იღებს უმაღლესი შეფასების შედეგებს GuideStar, Better Business Bureau და Charity Navigator– ის მიხედვით.
COAF- მა მიიღო 4-ვარსკვლავიანი რეიტინგი (4 ვარსკვლავიდან) Charity Navigator- ისგან. ის არის აკრედიტებული საქველმოქმედო ორგანიზაცია, რომელიც აკმაყოფილებს მათ ყველა სტანდარტს.
სქოლიო
საქველმოქმედო ორგანიზაციები
ფონდები
სომხური ფონდები